24.2.2022
MT
Il-Ġurnal Uffiċjali tal-Unjoni Ewropea
L 45/1617
IL-KUMMISSJONI OPERAZZJONIJIET MUTWATARJI U MUTWANTI — OPERAZZJONIJIET MUTWATARJI U MUTWANTI GARANTITI MILL-BAĠIT TALUNJONI (B’MOD INDIKATTIV)
VII.
GARANZIJA TAL-UNJONI EWROPEA GĦAL SELF MILL-EURATOM BIEX JITTEJJEB IL-LIVELL TA’ EFFIĊJENZA U TASSIKUREZZA TAL-IMPJANTI TAL-ENERĠIJA NUKLEARI FIL-PAJJIŻI TAL-EWROPA ĊENTRALI U TAL-LVANT U L-COMMONWEALTH TA’ STATI INDIPENDENTI
1.
Bażi ġuridika Id-Deċiżjoni tal-Kunsill 77/270/Euratom tad-29 ta’ Marzu 1977 li tagħti l-jedd lill-Kummissjoni li toħroġ self tal-Euratom sabiex tikkontribwixxi għall-finanzjament ta' power stations nukleari (ĠU L 88, 6.4.1977, p. 9). 2.
Deskrizzjoni Skont id-Deċiżjoni 94/179/Euratom (ĠU L 84, 29.3.1994, p. 41), l-Unjoni Ewropea testendi l-ambitu ta’ self mill-Euratom taħt id-Deċiżjoni 77/270/Euratom għat-titjib tal-grad ta’ effiċjenza u sikurezza tal-power stations nukleari fil-pajjiżi tal-Ewropa ċentrali u talLvant u tal-Commonwealth tal-Istati Indipendenti.
L-ammont massimu ta’ self mill-Euratom għall-Istati Membri u pajjiżi terzi jibqa’ ffissat għal EUR 4 000 000 000.
Fl-2000, il-Kummissjoni ddeċidiet dwar self għal Kozlodoy fil-Bulgarija (EUR 212 500 000) u l-aħħar porzjon kien fl-2006.
Fl-2000, il-Kummissjoni ħarġet self lil K2R4 fl-Ukrajna iżda naqqset l-ammont tas-self għall-ekwivalenti f’EUR ta’ USD 83 000 000 fl-2004.
K2R4 ingħata self ta’ EUR 39 000 000 (l-ewwel porzjon) fl-2007, USD 22 000 000 fl-2008, u USD 10 335 000 fl-2009 skont id-Deċiżjoni tal-Kummissjoni tal-2004.
Fl-2004, il-Kummissjoni ddeċidiet dwar self għal Cernavodă fir-Rumanija (EUR 223 500 000).
L-ewwel porzjon ta’ EUR 100 000 000 u t-tieni wieħed ta’ EUR 90 000 000 ġew żborżati fl-2005 u l-aħħar wieħed ta’ EUR 33 500 000 fl-2006.
Fl-2013, il-Kummissjoni ddeċidiet li tagħti self lil Energoatom, l-Ukrajna, ta’ EUR 300 000 000 għall-programm ta’ titjib fis-sigurtà talimpjanti għall-enerġija nukleari.
Is-self se jiġi pprovdut f’kooperazzjoni mal-Bank Ewropew għar-Rikostruzzjoni u l-Iżvilupp (BERŻ), li b’mod parallel, jipprovdi self ieħor ta’ EUR 300 000 000.
Il-kundizzjonijiet li jippreċedu d-disponibbiltà inizjali tas-self ġew ivvalutati bħala totalment milħuqa fl-2015 u s-self ġie ddikjarat bħala effettiv.
Fis-27 ta’ Mejju 2015, il-Kummissjoni awtorizzat żborżi skont il-ftehim ta’ self tal-Euratom lil Energoatom fl-ammont sa EUR 100 000 000, bil-kundizzjoni li Energoatom tkun ġibdet l-ammont tas-self mogħti mill-BERŻ f’ammont mhux inqas minn EUR 50 000 000.
Dawn is-selfiet jibbenefikaw minn garanziji tal-Istat li jkopru 100 % tal-ammonti pendenti fl-aħħar tas-sena.
L-ewwel segment ta’ EUR 50 000 000 tħallas f’Mejju 2017 u t-tieni segment ta’ EUR 50 000 000 tħallas f’Lulju 2018.
Tielet segment ta’ EUR 100 000 000 ġie żburżat f’Lulju 2020. 3.
Effett fuq il-baġit Mid-dħul fis-seħħ tar-Regolament tal-Kunsill (KE, Euratom) Nru 2728/94 tal-31 ta’ Ottubru 1994 li jistabbilixxi Fond ta’ Garanzija għallazzjonijiet esterni (ĠU L 293, 12.11.1994, p. 1), sussegwentement emendat bir-Regolament tal-Kunsill (KE, Euratom) Nru 480/2009 (ĠU L 145, 10.6.2009, p. 10) u r-Regolament (UE) 2018/409 (ĠU L 76, 19.3.2018, p. 1), kwalunkwe inadempjenza tiġi koperta minn dan il-Fond sal-limitu tal-ammont disponibbli.
L-effett fuq il-baġit huwa għalhekk limitat għal: — pagament annwali wieħed lil jew, b’eċċezzjoni, mill-Fond ta’ Garanzija sabiex jinżamm l-ammont immirat tiegħu ta’ 9 % taloperazzjonijiet iggarantiti, — l-attivazzjoni tal-garanzija tal-baġit f’każ ta’ inadempjenza tad-debitur.
Mill-1 ta’ Jannar 2007, is-self mal-Bulgarija u mar-Rumanija ma baqgħux azzjonijiet esterni (ara r-Regolament (KE, Euratom) Nru 2273/2004 tat-22 ta’ Diċembru 2004 li jemenda r-Regolament (KE, Euratom) Nru 2728/94 li jistabbilixxi Fond ta’ Garanzija għallazzjonijiet esterni (ĠU L 396, 31.12.2004, p. 28)) u għaldaqstant huma koperti direttament mill-baġit tal-Unjoni u mhux aktar millFond ta’ Garanzija.